Kuil Hephaestus, kuil Yunani pengikut Doric di Athens dengan pintu masuk asal mengadap timur, 449 BC (muka barat dipaparkan).
Angkor Wat abad ke-12 kuil Hindu di Kemboja, dengan pintu masuk mengadap barat.
Model kuil Herod bersebelahan dengan pameran *Shrine of the Book* di muzium Israel, Jerusalem.
kuil Longshan di bandar Taipei dengan pintu masuk mengadap barat; contoh seni bina dengan pengaruh selatan China yang biasa kelihatan dibangunan lama di Taiwan (1738).
Kuil Penyembuhan Rosicrucian, Gunung Ecclesia dengan bukaan mengadap timur, Oceanside, California, Amerika Syarikat, 1920; ia merupakan kuil solar sempena ketibaan Era Aquarius.
**Kuil** (Jawi: ‏کويل‎code: ms is deprecated ‎, pinjaman Tamil: கோயில்code: ta is deprecated  *kōyil* atau கோவில்code: ta is deprecated  *kōvil*) merujuk kepada struktur bagi aktiviti keagamaan atau rohani, seperti upacara pemujaan, pengorbanan atau yang seumpamanya. Sesebuah kuil mempunyai kawasan suci sebagaimana ditakrifkan oleh agamawan (misalnya seorang sami atau pendeta). Sungguhpun kuil bukanlah secara teknikalnya "rumah para dewa" tetapi diagram bagi kuil Rom menyambung geometri langit dan bumi, ia turut membayangkan tempat kediaman dewa atau para dewa. Tradisi ini semenjak zaman purba. Bagi Mesir Purba, perkataan *pr* boleh merujuk kepada rumah, juga struktur suci kerana ia dipercayai bahawa dewa duduk dalam rumah.

Kata asal *kōyil* atau *kōvil* ini dikatakan berasal daripada peranan tempat bernama sedemikian di Tamil Nadu semasa zaman dahulu menggabungkan கோcode: ta is deprecated  *kō* bermaksud "raja" dan இல்code: ta is deprecated  *il* bermaksud "tempat" (*place*) atau "rumah" yakni "tempat raja" di mana penguasa bergelar raja dilihat sebagai wakil suatu tuhan atau dewa di Bumi pada ketika itu.

Kuil Hindu
----------

Kuil Hindu juga dikenali dengan nama lain di negara lain termasuk *Pura* (Indonesia) *mandir* atau *mandira*, *koil* atau *kovil*, *devasthana* dan *devalaya*, bergantung kepada daerah subbenua India dan bahasa tempatannya.

Di Malaysia, kuil Hindu telah lama wujud dengan binaan pengaruh tempatan di Lembah Bujang semasa penyebaran ugama Hindu di semenanjung Malaysia.

Kuil Hindu biasanya besar dan mengkagumkan dan kaya sejarah. Sesetengahnya berasal sejak Zaman Gangsa dan Tamadun Lembah Indus. Pada masa kini kuil hindu yang mengkagumkan telah di bina diseluruh pelosok dunia termasuk India, Great Britain, Amerika Syarikat, Australia, Afrika Selatan dan Kanada.

Kuil Yahudi
-----------

Dalam Judaisme, teks kuno Ibrani merujuk bukan kepada kuil (kerana perkataan itu belum wujud pada masa itu), tetapi kepada 'tempat terlindung' 'istana' atau 'dewan'. kedua-dua kuil di Baitulmuqadis digelar *Beit Hamikdash*, yang diterjemahkan sebagai 'Rumah Suci'.

*Temple Mount* dikenali dalam Bahasa Ibrani sebagai Har haBáyith (Ibrani: הַר הַבַּיִת‎) (atau bagi orang Arab atau Islam, sebagai 'Haram al-Syarif', Arab: الحرم القدسي الشريف) di Baitulmuqaddis. Bagi golongan beragama Yahudi Judaisme, lokasi ini merupakan tempat terletaknya Kuil Pertama (Kuil Solomon, atau "Haykal Sulaiman") dan Kuil Kedua. Pada tengah-tengah struktur ini terletak Suci daripada yang Suci yang hanya boleh dimasuki ketua paderi. Temple Mount kini lokasi Kubah Al-Sakhrah yang dibina pada 690 tahun Masihi.

Perkataan Yunani *synagogue* mula digunakan bagi merujuk kepada tempat sembahyang Yahudi pada zaman Yunani dan ia, bersama-sama perkataan Yiddish *shull*, dan perkataan asal Ibrani *Bet Knesset* ('Rumah perjumpaan') merupakan perkataan yang luas diguna.

Pada awal abad ke-19, perkataan 'kuil' mula digunakan bagi rumah sembahyang Yahudi, hampir secara ekslusifnya oleh ahli Judaisme Reformasi, mula-mula di Jerman, kemudian di negara-negara lain, terutamanya di Amerika Syarikat seperti yang digunakan dalam nama *Temple beth-El*('Kuil beth-El'). Judaisme Ortodoks menganggap penggunaan sedimikian tidak berapa tepat, kerana mazhab itu tidak menganggap synagogue sebagai pengganti Kuil di Baitulmuqaddis (terdapat kuil tempatan bersama-sama Kuil Baitulmuqadis, misalnya di Masada).

Rujukan
-------

1. ↑  Monroe, Edgar, Temples of Egypt,  , website accessed August 30, 2006.
2. ↑  *Koyil* or *kovil*, which is correct? *கோயில்*, *கோவில்*; எது சரி? Dinamani.com newspaper's Kadhir supplement.
3. ↑  "கோ - University of Madras Tamil Lexicon". *Digital Dictionaries of South Asia*. Universiti Chicago. Dicapai pada 23 Mei 2020.
4. ↑  "இல் - University of Madras Tamil Lexicon". *Digital Dictionaries of South Asia*. Universiti Chicago. Dicapai pada 23 Mei 2020.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Temple***. |

* Temple Stay and Temple Tour Diarkibkan 2008-12-31 di Wayback Machine
* Greatest Temples in India, Andhra Pradesh **Indian Hindu Temples**
* Sri Vishnu Temples in India, **Indian Hindu Temples**
* The ancient Hindu cave temple in the Himalayas Diarkibkan 2008-02-08 di Wayback Machine
* online – distinct for the religious and anatomical terms
* South Indian Temples History and Images
* Nepali Hindu Temples
* Temple Elephants in India Diarkibkan 2008-11-21 di Wayback Machine – A short video in Quicktime format.
* Sri Guru Parashakthi Mutt, Marakada, Mangalore Diarkibkan 2021-01-25 di Wayback Machine, The official site.
* The term "temple" in Judaism[*pautan mati kekal*]
* Comparison between Egyptian and Greek temples
* Hindu Temples outside of India
* Pictures of temples in Japan Diarkibkan 2009-04-21 di Wayback Machine

|  |  |
| --- | --- |
| Ikon tunas | Rencana tentang bangunan dan struktur ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan agama ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan arkeologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s